AJAVAATLEJAD Amir Tsarfati ja Jonathan Hessen
Shalom! Eetris on Ajavaatlejad!
Minuga stuudios on hea sõber ja vend Kristuses Amir Tsarfati.
Kuidas läheb? - Shalom. Hästi.
Tore näha sind pärast kõiki vastuolusid.
Jumal on hea. Ta on meie Tervendaja.
Kas alustame palvega?
Isa, aitäh, et oled algus ja lõpp, alfa ja oomega.
Oled loonud kõik. Kõik on tehtud Sinu Sõnaga.
Sina saatsid oma Sõna,
ja me teame, et 2000 aasta eest,
maksid täishinna, et võiksime elada sinu armu järgi,
mitte selle järgi, mida teinud oleme, teeme või iial teha võime.
Isa, palume, et saade tooks au Sinu nimele
ning lohutaks ja julgustaks Sinu rahvast maailma eri paigus.
Palume seda Jeesuse nimel. Aamen. - Aamen ja aamen.
Alustame lühikese psalmiga.
Seejärel vestleme veidi veel ühest piiblitekstist
ning viimaste nädalate ja päevade aktuaalsetest sündmustest.
Alustame Psalmiga 122. Loeme selle koos.
Alustan heebrea keeles. Loe sina seejärel inglise keeles.
"Palveteekonna laul Taavetilt.
Ma rõõmustasin, kui mulle öeldi: 'Lähme Issanda kotta!'
Meie jalad seisid su väravais, Jeruusalemm.
Jeruusalemm, kes oled ehitatud nagu hästi kokkuliidetud linn,
kuhu läksid üles suguharud, Issanda suguharud
tunnistuseks Iisraelile tänama Issanda nime.
Sest sinna on seatud aujärjed kohtu- mõistmiseks, aujärjed Taaveti kojale.
Paluge rahu Jeruusalemmale!
Käigu hästi nende käsi, kes sind armastavad!
Rahu olgu su müüride vahel, hea käekäik su kuninglikes kodades!
Oma vendade ja oma sõprade pärast tahan ma nüüd öelda: Rahu sinule!
Issanda, meie Jumala koja pärast tahan ma otsida sulle head."
"Palveteekonna laul Taavetilt.
Ma rõõmustasin, kui mulle öeldi: 'Lähme Issanda kotta!'
Meie jalad seisid su väravais, Jeruusalemm.
Jeruusalemm, kes oled ehitatud nagu hästi kokkuliidetud linn,
kuhu läksid üles suguharud,
Issanda suguharud tunnistuseks Iisraelile tänama Issanda nime.
Sest sinna on seatud aujärjed kohtu- mõistmiseks, aujärjed Taaveti kojale.
Paluge rahu Jeruusalemmale!
Käigu hästi nende käsi, kes sind armastavad!
Rahu olgu su müüride vahel, hea käekäik su kuninglikes kodades!
Oma vendade ja oma sõprade pärast tahan ma nüüd öelda: Rahu sinule!
Issanda, meie Jumala koja pärast tahan ma otsida sulle head."
Aamen ja aamen. Küsin sult salmi 4 kohta:
"Kuhu läksid üles suguharud,
Issanda suguharud tunnistuseks Iisraelile tänama Issanda nime.
Sest sinna on seatud aujärjed kohtu- mõistmiseks, aujärjed Taaveti kojale."
Heebrea keeles öeldakse:
"Kus Issanda suguharud on tunnistuseks Iisraelile."
Mida see tähendab?
Kas suguharudega mõeldakse maailma hõime?
Kõiki, kes Issandat usuvad,
kes tulevad Issanda suguharudena Iisraelile tunnistama?
Sellel psalmil on kahekordne tähendus.
See räägib sellest, et Issanda suguharud tulid Jeruusalemma.
See oli tunnistuseks Israelile. Kui suguharud kohale saabusid,
nägi terve Iisrael juba siis, et on üks Jumal,
kes elab oma rahva seas nii toona kui ka nüüd.
Aga täpselt nagu sa ütlesid,
psalmil on ka prohvetlik tähendus,
ja seda võib näha Sakarja 14. peatükis.
Sakarja 14 räägib,
et Armagedoni sõja nime all tuntud sõja lõpus
peavad kõik sõja üle elanud rahvad
minema igal aastal Jeruusalemma lehtmajade pühal osalema.
See tähendab, et kui Egiptus seda ei tee, ei saa ta õnnistust.
Sama puudutab ka teisi. See tähendab,
et see, mida Iisrael tegi toona tunnistusena,
saab nüüdses etapis teekonnaks ja kombeks
kõigile rahvastele 1000-aastase rahuriigi ajal,
kui Kristus ise istub Taaveti troonil ja valitseb Jeruusalemmas.
Nagu ütlesid, viitab see mineviku ajale,
kuid see peegeldab hästi ka hiilgavat tulevikku.
Sakarja 14. peatüki lõpusalmid.
See on Sakarja raamatu lõpp. - Aamen.
Läheme peatükki, mis viis sinu usklikuks saamiseni.
See istutas sinusse seemne,
mis puhkes hiljem ilmutuslikuks teadmiseks.
See on Jesaja 53. - Täpselt.
Tahtsid alustada veidi eestpoolt.
52. peatüki 13. salmist.
Jesaja raamat on kaunis, prohvetlik raamat.
Kui tahame rääkida Jeesusest, Yeshuast, selles imelises peatükis,
teeme valesti, kui ei alusta Jesaja 52:13st.
"Vaata, mu sulane talitab targasti,
teda ülistatakse ning ülendatakse ja ta saab väga kõrgeks.
Nagu paljud kohkusid tema pärast
nõnda rikutud, ebainimlik oli ta välimus
ja ta kuju ei olnud inimlaste taoline -,
nõnda ehmatab ta paljusid rahvaid, kuningad sulevad tema pärast suud.
Kuid mida neile ei ole jutustatud, seda saavad nad näha,
ja mida nad ei ole kuulnud, seda saavad nad teada.
Kes usub meie kuulutust ja kellele on ilmutatud Issanda käsivars?
Sest ta tõusis meie ees nagu võsuke,
otsekui juur põuasest maast.
Ei olnud tal kuju ega ilu, et teda vaadata,
ega olnud tal välimust, et teda ihaldada."
Salmid 1-2 olid need, millest tahtsid rääkida.
Need salmid on imelised.
Tahtsin lugeda salmist 13,
sest see on hämmastav pilt ristilöömise kohta.
Teda ülistati ja ülendati ja tõsteti kõrgeks.
Kuid näeme siin ka kedagi,
kelles pole mingit ilu.
Ta ei meeldinud inimestele oma välise ilu tõttu.
Ja--
Hoopis teisiti, kui meie ajal. - See on imeline.
Tänapäeval vaatan poliitikuid.
Mille järgi tead, kui nad planeerivad kandideerida?
Sellest, kuidas nad hakkavad kaalu langetama ja muust.
Võid selgelt näha,
et täna püütakse hääletajaile meeldida ka välimusega.
Sellised me inimesed oleme.
See pole midagi uut.
Juba Taaveti ja Saamueli ajal,
kui prohvet Saamuel oli teel Taavetit kuningaks võidma,
ta ei teadnud, kes see oli. Ta läks Iisai kotta asja uurima.
Jumal ütles talle 1. Saamueli 16:7:
"Aga Issand ütles Saamuelile:
'Ära vaata ta välimusele ja pikale kasvule,
sest ma olen jätnud tema kõrvale! Sest see pole nii, nagu inimene näeb:
inimene näeb, mis on silma ees, aga Issand näeb, mis on südames.'"
See on hämmastav.
Jeesus andis ennast ja--
Ta ei ülendanud ennast ise, vaid tühjendas end sellest, mis Ta oli.
Ta tuli ja seadis ennast sulase positsiooni.
See on fenomenaalne.
Usun siiski, et mis iganes meil ka südames on,
see tuleb ka nähtavale.
Meid tuntakse omavahelisest armastusest.
Sellest, et teeme Jumala tegusid, mitte seetõttu, et peab,
vaid kuna tahame, sest see on osa meie loomusest
ja tahame olla osa viinapuuaiast
kõiges, mida see hõlmab.
Räägime nüüd päevasündmustest.
Täpselt nädal tagasi
naasis Iisraeli peaminister Naftali Bennett
Musta mere kuurortlinnast Sotšist Venemaal.
Tal oli 5-tunnine kohtumine Venemaa presidendi Putiniga.
Bennett teatas oma sõnavõtu alguses
valitsuse kabinetiistungil Jeruusalemmas,
et meie põhjanaaber on Venemaa. - Täpselt.
Mitte Süüria ega Liibanon, vaid Venemaa.
Venemaa mõjuvõim Süüria valitsuses on vaieldamatult absoluutne.
See on nii kõikehõlmav, et Damaskuses ei toimu midagi
ilma Moskva nõusolekuta. - Tõsi.
Kuidas kommenteerid? - Bennett teab, mida räägib.
See on olnud nii juba kaua aega.
Kui näed Venemaa lippe, vägesid, lennukeid ja õhutõrjestüsteeme,
laevastiku- ja õhuväe baase, siis tead, et Venemaa on kohal.
Bennett ei öelnud lihtsalt 'naaber', vaid 'põhjanaaber'.
See on väga huvitav, sest kui vaatame Hesekieli sõda,
näeme, et see tuleb põhjast.
Kui uurime, kes seal sõjas osalevad,
võime järeldada, et Roos, Mesek ja Tuubal
tähendavad tõesti Venemaad.
Piibel ütleb, et Issand paneb konksud tema lõugadesse ja toob ta kohale.
Nad on juba siin.
Nad on juba seal. Nad on juba-- Usun,
et maailma riigijuhid ei tea enamasti, ehk isegi kunagi, tulevikku.
Nad teevad seda, mida hetkel parimaks peavad.
Jumal teab tulevikku.
Jumal rääkis juba varem, kuidas kõik lõpeb,
sest Ta on juba kõike näinud.
Ta on väljaspool aega ja sellest kõrgemal. Ta näeb seda.
Venemaa on hetkel Iisraeli põhjanaaber.
Kuid tuleb päev, kui Venemaa huvidega sobib paremini
olla pigem Iisraeli vastu kui poolt. Saame seda veel näha.
Kõik kaardid on juba laual.
Paljud juhid ei oska neid veel lugeda.
Tõsi. Ja samas,
on Venemaal hetkel käimas Euroopa ja Läänega vägikaikavedu,
eriti gaasi ja energiaga seotud küsimustes.
Kuulsime kuu alguses,
kuidas president Putin ütles,
et kui Nord Stream 2 gaasijuhe luba ei saa,
hakatakse piirama energia tarnimise hulka
ja gaasitarneid Euroopasse.
Sellel saavad olema tõsised tagajärjed. - Juba ongi.
Veel suuremad kui nüüd. Sellel on kaugeleulatuvad tagajärjed
paljudele Euroopa maadele.
Alternatiiviks Venemaa mõjuvõimu murdmisele
oleks ehitada otsene gaasijuhe,
milles on algselt juba kokku lepitud Vahemere idaosa foorumil.
Iisrael on juba allkirjastanud lepingu
merealuse juhtme ehitamiseks
Iisraelist Küprosele, Kreekasse ja Euroopasse. - Kreeka ja Itaalia.
Ka Itaalia kuulub Vahemere idaosa foorumisse, nagu ka Prantsusmaa.
Aga näeme, et pinged on taas süvenemas
eriti Türgi poolel.
Ta saatis uurimislaeva Oruc Reis Vahemere idaossa
koguma seismilisi andmeid aladel, mille üle Kreekaga käib vaidlus.
Kuidas näed olukorra arengut?
Äkitselt on Venemaa huvides takistada Iisraeli koostööd
Kreeka ja Küprosega.
Ise usun, et just energia ja nimelt maagaas
on konks Venemaa lõugades
ja sellest tekib konflikt, mida tulevikus näeme.
Usun, et Iisrael tänasel päeval-- Ja teame muidugi,
et Egiptus tahab saada Iisraelist uut gaasijuhet. Ühel lihtsal põhjusel.
Iisraelis on gaas ligi 8 korda odavam kui Euroopas.
On selge, et on mõistlikum hankida gaasi Iisraelist
kui kusagilt mujalt.
Paljud loodavad, et neil oleks gaasijuhe Iisraelist.
Nad oleks maksnud palju vähem kui nad praegu maksavad.
OPEC on taas ellu ärkamas.
Hindu juhitakse sõnadega: "Kui sa mul seda teha ei lase,
tekib teil defitsiit ja hind tõuseb."
Väljapressimine on tavaline. - Absoluutselt.
Oleks olnud hea, kui nad oleksid valinud mainitud alternatiivi
ehk Vahemere idaosa gaasijuhtme.
Aga muidugi ei taha Türgi, et Iisrael ja kogu regioon tõuseks
ilma Türgi osaluseta.
Venemaa muidugi ei taha,
et Ukrainal oleks midagi öelda tema gaasijuhtme osas.
Nii need pinged kasvavadki.
Konks on lõuas. Saame näha, kuidas olukord areneb.
Aga näeme seda Piiblis.
Ja alati tuleb näha tervikpilti.
Hispaania tähtsaim gaasijuhe, mis on tähtis ka Euroopale,
ja tuleb Marokost, suletakse lähinädalail.
Euroopa kohal on kogunemas suur surve. - Täpselt.
See mõjutab ka USAd, Kanadat
ja teisi läänepoolkera samameelseid riike.
Aga kui pöörata pilk seekord taas Liibanoni poole,
räägib seal energiast Hezbollah.
Iisrael andis USA-le hiljuti uurimisload teatud aladel.
Veidi aega tagasi
ähvardas Hezbollah Iisraeli ja USAd,
et kui uurimine hõlmab alu, mille üle Iisrael ja Liibanon vaidlevad,
sütib ulatuslik sõda.
Ma ei tea, mis hulljulgus seda avaldust ajendas.
Samal ajal tarnivad nad kütust.
Liibanonis on ees valimisaasta.
Jõujaamad ja veepumbad tuleb käima lükata,
et inimestele meele järele olla.
Hezbollah mängib tulega, aga nad pole rumalad.
Nad teavad, et olukord tuleb kontrolli all hoida.
Kui asjad plahvatavad, on nemadki leekides.
Hetkel mõtleb isegi Iraan,
et nüüd ei tasu mängu katki jätta ja suurt sõda alustada.
Teame ju, et Iisrael kavatseb
olla seekord karmim kui varem.
Olen mures tagajärgede pärast, kui see juhtub. - Tõepoolest.
Sellel oleks tõsised tagajärjed ka Iisraelile. - Absoluutselt.
Ometi kuulen üha tihemini,
et võimukoridorides, ütleme nii, siin Jeruusalemmas,
nõutakse üha rohkem, et tuleb tegeleda Hezbollah'ga nüüd
meie tingimustel, mitte nende tingimustel.
Sellel on kaugeleulatuvad tagajärjed Iisraeli kõrval ka Lähis-Idale.
Sellise tõenäolise tegelikkuse korral,
ja rõhutan 'tõenäolise',
kas pead võimalikuks seda, et kaasa lööks mitmeid riike,
kes oleksid muidu kõhelnud?
Võimalik. Vladimir Putin ütles just,
et Hezbollah on tegelikult Liibanonis tähtis tegelane.
Ta peaaegu andis neile oma poliitilise toetuse.
See oleks Venemaa ja Iraani huvidele tõsine löök.
Ja võib olla, et regionaalse sõja stsenaarium
on äärmiselt võimalik,
kui Iisrael Hezbollah't esimesena ründab.
Usun, et kõik teavad seda.
Võib-olla just seetõttu Putin selle avalduse tegigi.
Ta soovib praegu vaid seda, et Süüria ja Lähis-Ida olukord oleks rahulik
ning ta saaks lõpuks maitsta kõigi oma ponnistuste vilju
viimase kaheksa aasta järel.
Uus regionaalne sõda on viimane asi, mida ta sinna tahab.
Minu meelest pole tõesti juhus, et ta tegi sellise avalduse,
täpselt Iisraeli peaministri visiidi eel.
Usun, et olukord võib plahvatada ulatuslikuks konfliktiks.
Aga kui Iisrael seda teha otsustab,
tuleb see sõda kiiremini, kui arvame.
Liigume Põhja-Süüriasse, al-Abyadi,
kuhu on loodud kogunemispaik
Türgi toetatud relvajõududele.
Nad peavad minema kohale ja vägesid koguma.
Selles osalevad Türgi armeest märkimisväärsed lisajõud.
Avalikustatud on ka eesmärk -
rünnak, invasioon, operatsioon.
Arvatavasti on sellel rahumeelne nimi,
kuid selle iseloom pole sama rahumeelne.
Sellega püüab Türgi
levitada üht kaitsekoridori
Süüria põhjapiiril, sest see ei asu Türgi pool piiri.
Kuidas sina olukorda näed?
Kuuleme, et paljudes võimukoridorides
ja regiooni pealinnades avaldatakse Süüria olukorra suhtes arvamust.
Kuidas sina seda näed?
Usun, et Türgi on pettunud,
kuna sealt tuleb pea iga nädal Türgi sõdureid koju kirstudes.
Sealt piirkonnast on tulnud kohutavaid pilte.
Peaksin isiklikult lausa massimõrvaks seda,
mis mõne päeva eest Arihas, Idlibi provintsis toimus.
Toon selle esile,
sest Türgi peab end Põhja-Süürias sunniitide kaitsjaks.
Ja kui nad näevad selliseid pilte,
ei saa Türgi vähemalt kõne tasandil vait jääda.
Kas Türgi teeb rünnaku,
sõltub sellest, mida Türgi ja Venemaa otsustavad.
Need videod, mida nägin-- Ma ei suutnud pärast magada.
See oli kohutav.
Assadi valitsus ei hooli üldse relvarahust Türgiga
antud Süüria põhjaosas.
Türgi sõdurid maksavad oma eludega nagu ka tsiviilelanikud.
Nägin pilte koolilastest, kes maas lebasid.
Ühel puudusid käsi ja jalg.
Ta püüdis sealt, koolikott seljas, eemale roomata.
Ma ei saanud öösel magada.
Kas Türgi teeb midagi või ei,
peab ta ütlema, et teeb,
sest keegi ei saa vaikida, kui juhtub selliseid asju.
On huvitav, et keegi maailmas ei mõista seda hukka.
Kui see toimuks siin,
mõistaks kogu maailm meid hukka. Aga käimas on kohutav konflikt,
ning tsiviilelanikud, eriti naised ja lapsed, maksavad selle eest.
Tegelikkuses kontrollib piirkonda Hayat al-Sham,
või kuidas seda täna nimetataksegi, ja rõhub kõiki oma teel.
Rühmitus sündis põhimõtteliselt,
kui al-Qaeda ja ISIS ühte sulasid.
Välikomandör al-Zawahiri, praeguse al-Qaeda juht,
kes tuli bin Ladeni asemele, juhib vägesid Idlibis.
Mõlemad teevad hirmutegusid. - Nii see on.
Aga vahe Süüria Idlibi ja Iisraeli olukorra vahel on see,
et Süüria ei esinda Jumala prohveteeringute täitumist
tänapäeval, 21. ja 20. sajandil,
kui Iisraeli ime läbi sündis ja ellu ärkas.
Usun, et see on ühtlasi ka vaimne sõda,
mis tekitab palju kriitikat,
võrreldes näiteks Süüria olukorraga, mis on kohutav.
Meil on veel hetk aega.
Mis on sinu meelest asjad,
mille eest peaksime usklikena just praegu palvetama?
Kuidas soovida Jeruusalemmale rahu, kui me ei tea, kuidas palvetada?
Tahan juhtida tähelepanu su uuele saatele "Euroopa stuudio",
kui vaatajad seda veel näinud pole.
Ütlen seda, kuna see on Euroopa konservatismi hääl,
mis on kadumas
progressiivsete, liberaalsete vasakvalitsustega,
kes kasutavad ära poliitilisi olukordi
Tšehhis ja nüüd Ungaris ja mujal.
Üks konservatiivne valitsus kukub teise järel.
Näen seda trendi kogu maailmas.
Minu meelest peame palvetama,
et seni kui siit lahkume,
peame meeles pidama, et need on kurjad ajad.
Piibel ütleb Efeslaste 5:15:
"Vaadake siis hoolega, kuidas te elate:
mitte nagu arutud, vaid nagu targad,
kasutades aega õigesti, sest päevad on kurjad."
Kõik kohad on kurjust tulvil. Kuid peame olema valvsad ja targad.
Tuleb vaadata hoolikalt, kuidas elame,
mitte nii nagu rumalad, vaid kui targad. Samuti teame,
et meie ümber saab olema palju pimedust
ja Piibel ütleb samas peatükis mõni salm varem, salmis 10:
"Uurige, mis on Issandale meelepärane,
ja ärge hakake pimeduse viljatute tegude kaasosaliseks,
vaid pigem paljastage neid!"
Püüame neid päevavalgusse tuua saates "Euroopa Stuudio".
Meil on uus saade, mis käsitleb suurriikide võimuvõitlust.
"Powers in Play" esmaesitlus oli reedel (internetis inglise keeles).
Kiitus Jumalale! Issand juhib meid kõiki.
Püüame teha seda, mis on Tema silmis hea.
Meie aeg on tänaseks lõppemas. Aitäh, et stuudiosse tulid!
Palvetame veel ühiselt kõik koos
Amiri tervise pärast, et ta ei peaks seljaoperatsioonile minema.
Isa, Issand, palvetame kõikjal maailmas Amiri eest.
Paranda tema selg Jeesuse nimel. Täname Sind, Isa.
Aitäh, Amir! Aitäh, head vaatajad!
Issand õnnistagu teid! Shalom! Järgmise korrani!
Tõlge: Monika Jaaguri
Teisi TV7 saateid ja artikleid
leiate meie kodulehelt aadressil www.tv7israelnews.com